సుబ్రతా గుహ

సుబ్రత గుహ (1946 జనవరి 31 - 2003 నవంబరు 5) 1967 - 1969 మధ్య నాలుగు టెస్ట్ మ్యాచ్‌లు ఆడిన భారతీయ క్రికెట్ ఆటగాడు.

గుహ మీడియం-ఫాస్ట్ ఓపెనింగ్ బౌలరు. అతను కలకత్తా యూనివర్శిటీలో విద్యార్థిగా ఉన్నప్పుడు, 1966-67లో పర్యటనకు వచ్చిన వెస్ట్ ఇండియన్స్‌పై సాధించిన ఏకైక విజయానికి కారణమయ్యాడు. ఆ మ్యాచ్‌లో అతను సెంట్రల్, ఈస్ట్ జోన్‌ల జట్టు తరఫున ఆడుతూ 64కి 4 వికెట్లు, 49కి 7 వికెట్లు తీసుకున్నాడు.  తరువాతి ఇంగ్లాండ్ పర్యటనలో అతను ఒకే టెస్ట్‌లో ఆడినప్పటికీ, పెద్దగా ప్రభావం చూపలేదు. 1969-70లో ఆస్ట్రేలియాతో జరిగిన మూడు టెస్టుల్లో కూడా పెద్దగా రాణించలేదు. అయితే, అతను రంజీ ట్రోఫీలో బెంగాల్ తరపున విజయవంతంగా బౌలింగ్ చేయడం కొనసాగించాడు, 14.61 సగటుతో 209 వికెట్లు, 1972-73లో అస్సాంపై 18 పరుగులకు 7 వికెట్లు సాధించాడు.  

గుహ స్టేట్ బ్యాంక్ ఆఫ్ ఇండియాలో పనిచేశాడు. అతను, నీలంను 1971 లో వివాహం చేసుకున్నాడు. వారికి ఇద్దరు కుమారులు. వారి కుమారులలో ఒకరైన కునాల్, నటి నేత్ర రఘురామన్‌ను పెళ్ళి చేసుకున్నాడు.  2003 నవంబరులో 57 వ ఏట గుహ, గుండెపోటుతో మరణించాడు.

మూలాలు 

భారతీయ క్రికెట్ క్రీడాకారులు
2003 మరణాలు
1946 జననాలు
Articles with hAudio microformats